ka mo go ngwadilwego gwa thwe: Ga go e a dirago tše botse, le ge e le o tee. BaRoma 3:10 Ntlatlana o ile a fologa mpete ka pelompeta, Phaka a mo kakatlela a mo thibela go ya Seshego. Ba rile ba sa kikirišana, seferong gwa kokotwa. Ba baka monyako ge ba eya go bona gore mokokoti ke mang. Phaka o rile go bona gore ke Tholana a ja bogale le go feta. "Hee, wena mofefa tena, o ntateletše le ka ga ka" Ntlatlana le ge a thekesela a phaya Phaka a ya go Tholana, a mo swara ka letsogo, a tsena le yena ka ntlong. Phaka a rogana a etšwa, a hloka wa go mo šetša. Tholana le yena a leboga ge a hweditše mmago Mmagauta ka gae. Ba goga ditulo ba dula, ba lebelelana ka mahlong? Dikotsi mebileng di hlolwa ke basepedi ba go feta moo ba sego ba dumelelwa, ba go se bonale bošego, ba go sepela ba tagilwe le ba go se kgone go ela lebelo la koloi''. Gwa realo mootledi.